Shqipe Nixha

Shqipe Nixha (1 tetor 1949, Gjakovë - 25 nëntor 2015, Prishtinë) ka qenë inxhiniere e arkitekturës dhe mësimdhënëse universitare. 

 Biografia 
Shqipe Nixha lindi në Gjakovë, shkollimin fillor dhe të mesëm i kreu në vendlindje dhe në Prishtinë, ndërsa studimet e larta për arkitekturë dhe urbanizëm në Universitetin e Sarajevës. Studimet pasuniversitare i kreu në Universitetin e Zagrebit. Në fillim punoi në byronë për projektim të kombinatit industrial "Ramiz Sadiku", pastaj në Entin për Urbanizëm në Prishtinë. Në vitin 1980 u zgjodh asistente, më pas ligjëruese në Fakultetin e Ndërtimtarisë dhe të Arkitekturës të Universitetit të Prishtinës (1987). Që nga viti 1987 drejtoi katedrën e historisë së arkitekturës dhe mbajti lëndën historia e arkitekturës dhe e mbrojtjes së trashëgimisë kulturore. Fushë kryesore e interesimit të saj shkencor ishte mbrojtja e trashëgimisë kulturore. Ishte autore e projektit të konservimit, restaurimit dhe rivitalizimit të Kullës së Kuklecit në Isniq, të strategjisë për mbrojtjen e trashëgimisë kulturore në projektin e planit të përgjithshëm të Prizrenit (2003-2013). Ishte anëtare e bordit të ekspertëve për projektet e restaurimit dhe të rehabilitimit të monumenteve të trashëgimisë kulturore në Kosovë. Mori pjesë me kumtesa në konferenca shkencore dhe profesionale brenda dhe jashtë vendit. https://kallxo.com/lajm/50-personaliteteve-qe-dhane-kontribut-te-vecante-per-up-ne-u-ndahen-mirenjohje/ https://revistaarkitektura.weebly.com/uploads/1/2/8/2/12822576/arkitektura_3.pdf

 Shih edhe 
 Universiteti i Prishtinës

 Referime 

Kategoria:Lindje 1949
Kategoria:Njerëz nga Gjakova
Kategoria:Arkitektë kosovarë
Kategoria:Absolventët e Universitetit të Sarajevës
Kategoria:Absolventët e Universitetit të Zagrebit
Kategoria:Profesorë të Universitetit të Prishtinës
Kategoria:Vdekje 2015